

**VLADA REPUBLIKE HRVATSKE**

Zagreb, 13. siječnja 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo zdravstva |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predmet:** | Prijedlog zaključka u vezi s potpisivanjem posebnog ugovora o provedbi Okvirnog ugovora za opskrbu cjepivom Modified Vaccinia Ankara-Bavarian Nordic (MVA-BN®) nereplicirajućim cjepivom treće generacije protiv majmunskih boginja  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**Prijedlog**

 Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_ 2022. donijela

**Z A K L J U Č A K**

 1. U cilju sprječavanja i suzbijanja bolesti majmunskih boginja uzrokovane virusom majmunskih boginja, Europska komisija, u ime država članica sudionica i Bavarian Nordic A/S, potpisali su 17. studenoga 2022. Okvirni ugovor za opskrbu cjepivom Modified Vaccinia Ankara-Bavarian Nordic (MVA-BN®), nereplicirajućim cjepivom treće generacije protiv majmunskih boginja i 23. studenog 2022. Izmjenu ugovora br. 1 koji je Vladi Republike Hrvatske dostavilo Ministarstvo zdravstva aktom KLASA: 011-02/22-11/43, URBROJ: 534-07-1-1/6-23-3, od 11. siječnja 2023.

 2. Ovlašćuje se ravnatelj Hrvatskog zavoda za javno zdravstvo da, u ime Republike Hrvatske, potpiše posebni ugovor sa Bavarian Nordic A/S o provedbi Okvirnog ugovora iz točke 1. ovoga Zaključka.

3. Financijska sredstva potrebna za provedbu ovoga Zaključka osiguravaju se u Financijskom planu Hrvatskog zavoda za zdravstveno osiguranje.

 4. Za provedbu ovoga Zaključka zadužuju se Ministarstvo zdravstva, Hrvatski zavod za javno zdravstvo i Hrvatski zavod za zdravstveno osiguranje.

KLASA:

URBROJ:

Zagreb,

 PREDSJEDNIK

 mr. sc. Andrej Plenković

**OBRAZLOŽENJE**

Vlada Republike Hrvatske je 05. lipnja 2014. na 166. sjednici usvojila Prijedlog sporazuma o zajedničkoj javnoj nabavi medicinskih protumjera u skladu s Odlukom br. 1082/2013/EU Europskog parlamenta i Vijeća od 22. listopada 2013. o ozbiljnim prekograničnim prijetnjama zdravlju i stavljanju izvan snage Odluke br. 2119/98EZ (SL L 293, 5.11.2013.) (u daljnjem tekstu Sporazum). Sporazum u članku 2. definira da medicinske protumjere znače svi lijekovi, medicinski uređaji ili druga roba ili usluge sukladno prethodno spomenutoj Odluci, a u članku 22. propisuje da se ugovor o nabavi potpisuje nakon što je donesena Odluka o dodjeli Ugovora.

Republika Hrvatska sudjelovala je na temelju Sporazuma o zajedničkoj nabavi medicinskih protumjera u zajedničkom postupku nabave cjepiva protiv bolesti majmunskih boginja uzrokovane virusom majmunskih boginja, a u kojem je postupku u ime država članica Europska komisija 17. studenog 2022. s Bavarian Nordic A/S, Philip Heymans Alle 3, 2900 Hellerup, Denmark potpisala Okvirni ugovor za opskrbu cjepivom Modified Vaccinia Ankara-Bavarian Nordic (MVA-BN®), nereplicirajućim cjepivom treće generacije protiv majmunskih boginja, a 23. studenog 2022. godine i Izmjenu ugovora br. 1 predmetnom Okvirnom ugovoru na temeljem kojeg je Republici Hrvatskoj omogućena nabava 1.400 doza protiv bolesti majmunskih boginja uzrokovane virusom majmunskih boginja.

Cijena jedne doze cjepiva iznosi 110,00 EUR bez PDV-a, što uz primjenu stope PDV-a od 5% koja se primjenjuje na cjepiva čini ukupni trošak za Republiku Hrvatsku u iznosu od 161.700,00 EUR s PDV-om, odnosno 1.218.328,65 kuna s PDV-om.

Za realizaciju predmetne nabave potrebno je temeljem Okvirnog ugovora br. HERA/2022/NP/0004 i Izmjene Ugovora br. 1 sklopiti Posebni ugovor s isporučiteljem Bavarian Nordic A/S, Philip Heymans Alle 3, 2900 Hellerup, Denmark u roku od 30 dana od sklapanja Okvirnog ugovora.

Ovim zaključkom daje se suglasnost ravnatelju Hrvatskog zavoda za javno zdravstvo za potpisivanje Posebnog ugovora u iznosu od 154.000,00 EUR bez PDV-a odnosno 1.160.313,00 kuna, što sveukupno s porezom na dodanu vrijednost po stopi od 5% iznosi 161.700,00 EUR odnosno 1.218.328,65 kuna s PDV-om.

Financijska sredstva za podmirenje obveze plaćanja računa ispostavljenog nakon isporuke koja se očekuje u drugom kvartalu 2023. godine osiguravaju se u Financijskom planu Hrvatskog zavoda za zdravstveno osiguranje.